അതിതീവ്ര മഴ കരിപ്പൂര് വിമാനത്താവളത്തിന്റെ മതില് തകര്ന്നു ചുറ്റുമതില് വീണത് വീടിന് മുകളിലേക്ക് മലപ്പുറം: കരിപ്പൂര് വിമാനത്താവളത്തിന്റെ ചുറ്റുമതില് കനത്ത മഴയെ തുടര്ന്ന് തകര്ന്ന് വീണു. സമീപത്തെ വീടിനും കിണറിനും മുകളിലേക്കാണ് തകര്ന്ന് വീണത്. അയനിക്കാട് ഉമ്മറിന്റെതാണ് വീടും പുരയിടവും. സംഭവത്തില് ആളപായം റിപ്പോര്ട്ട് ചെയ്തിട്ടില്ല. രാവിലെ കരിപ്പൂര് മുണ്ടോട്ടുപാടത്ത് വീട് തകര്ന്ന് വീണ് രണ്ട് കുട്ടികള് മരിച്ചിരുന്നു. പുലര്ച്ചെയായിരുന്നു അപകടം. വീടിന്റെ പിന്ഭാഗത്ത് ഉയര്ന്ന് നിന്നിരുന്ന മതില് കുട്ടികള് കിടന്നിരുന്ന മുറിയിലേക്ക് വീഴുകയായിരുന്നു. രാത്രി മുഴുവന് അതിശക്തമായ മഴയാണ് മലപ്പുറം ജില്ലയില് പെയ്തിരുന്നത്. സംസ്ഥാനത്ത് അതിതീവ്രമായ മഴ തുടരുകയാണ്. തൃശൂര്, എറണാകുളം, കോഴിക്കോട്, പാലക്കാട് എന്നീ ജില്ലകളിലാണ് മഴ തുടരുന്നത്. ജലനിരപ്പ് ഉയര്ന്നതോടെ പറമ്ബിക്കുളം, അപ്പര് ഷോളയാര് അണക്കെട്ടുകളുടെ ഷട്ടറുകള് തുറന്നു. വെള്ളം കയറിയതിനെ തുടര്ന്ന് അതിരപ്പിള്ളി റോഡും അടച്ചു. താഴ്ന്ന പ്രദേശങ്ങളിലെ വീടുകളെല്ലാം വെള്ളത്തിനടിയിലാണ്.